# data[].attributes.headline
โขนเป็นการแสดงชั้นสู

# data[].attributes.body
โขนเป็นการแสดงชั้นสูง ประกอบด้วยศิลปะหลากหลายแขนงที่ต้องใช้ศิลปินจำนวนมาก อาทิ ผู้แสดงที่ฝึกหัดท่ารำและท่าเดินลักษณะพิเศษมาเป็นอย่างดี วงดนตรีปี่พาทย์ที่ครบชุด ผู้พากย์และเจรจาตามแบบฉบับโบราณ เครื่องแต่งกายที่ถูกต้องตามลักษณะโขน อีกทั้งยังต้องสร้างเวทีและฉากให้เหมาะสมแก่เนื้อเรื่องและผู้แสดงนับร้อยอีกด้วย ทำให้การจัดแสดงโขนเป็นเรื่องยาก เยาวชนรุ่นใหม่จึงแทบไม่รู้จักโขน

# data[].attributes.headline
โขน เดิมคือมหรสพหลวง

# data[].attributes.body
โขน เดิมคือมหรสพหลวง ใช้แสดงในงานพระราชพิธีสำคัญมาตั้งแต่สมัยกรุงศรีอยุธยา และ จะแสดงเฉพาะเรื่องรามเกียรติ์เท่านั้น รามเกียรติ์มีที่มาจากมหากาพย์ของพราหมณ์เรื่อง รามายณะ ซึ่งสันนิษฐานว่าสืบทอดมาแต่สมัยต้นพุทธกาล และเผยแพร่ไปทั่วเอเชีย พระมหากษัตริย์ไทยหลายพระองค์ทรงตระหนักถึงความสำคัญของวรรณคดีเรื่องรามเกียรติ์ จึงได้ทรงพระราชนิพนธ์ขึ้นไว้หลายฉบับ ที่แพร่หลายมากคือฉบับพระราชนิพนธ์ของรัชกาลที่ 1 และรัชกาลที่ 2 แห่งกรุงรัตนโกสินทร์

# data[].attributes.headline
มูลนิธิส่งเสริมศิลปา

# data[].attributes.body
มูลนิธิส่งเสริมศิลปาชีพฯ ได้ดำเนินการรับสนองพระราชเสาวนีย์ดังกล่าวจนลุล่วง และจัดการแสดงโขนถวายเป็นปฐมทัศน์ เพื่อเฉลิมพระเกียรติในโอกาสมหามงคลที่พระบาทสมเด็จพระเจ้าอยู่หัว รัชกาลที่ 9 ทรงเจริญพระชนมพรรษา 80 พรรษา และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 75 พรรษา เมื่อพุทธศักราช 2550 ในชุด พรหมาศ ณ หอประชุมใหญ่ ศูนย์วัฒนธรรมแห่งประเทศไทย ซึ่งได้รับความนิยมอย่างสูงจนต้องจัดแสดงซ้ำ จึงทรงพระกรุณาโปรดเกล้าโปรดกระหม่อมให้จัดการแสดงโขนให้ประชาชนเป็นประจำทุกปี โดยทรงเลือกตอนต่างๆ ที่จะจัดแสดงด้วยพระองค์เอง ประชาชนจึงเรียกโขนที่มูลนิธิส่งเสริมศิลปาชีพฯจัดแสดงในครั้งต่อๆ มาว่า โขนพระราชทาน